Марко Ганчев
Слон и робот

chitanka.info

Хората измислиха робота

и при слона пратиха робот.

Всичките задачи на хобота

ги пое един робот-хобот.

Слонът гладен пред робота зейна

и роботът даде му трева.

Жаден зейна — оня от басейна

и вода му даде след това.

После по програма го почеса

също като истински хобот.

Но това на слона не хареса

и настъпи бедния робот.

Слонът се почеса със хобота,

стария, и рече: — Може би

по-добър е в другото робота,

но не чеше, дето ме сърби…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.